Document ID: 32008R1147

NARIADENIE KOMISIE (ES) č. 1147/2008
z 31. októbra 2008,
ktorým sa mení a dopĺňa nariadenie Komisie (ES) č. 794/2004, ktorým sa vykonáva nariadenie Rady (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES, pokiaľ ide o časť III.10 jeho prílohy I
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (1), a najmä na jeho článok 27,
keďže:
(1)
Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES (2), ustanovilo povinný súhrnný formulár pre notifikáciu štátnej pomoci.
(2)
Po prijatí nových usmernení o štátnej pomoci na ochranu životného prostredia (3) Komisiou je potrebné upraviť časť notifikačného formulára, ktorý tvorí prílohu k nariadeniu (ES) č. 794/2004.
(3)
Nariadenie (ES) č. 794/2004 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Časť III.10 prílohy 1 k nariadeniu (ES) č. 794/2004 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 31. októbra 2008

Labels: 12
4
19